Diari Oficial de la Generalitat Valenciana


Sumari del DOGV 4203, del 05-03-2002 (2002/1713)

Edicte de la Junta Arbitral de Transports de València, sobre la notificació de laude a l'empresa Grupo Dufal Internacional, SL.
-------------------------------------------------------------------------------------------------------------------------------

### Dades del document

Número de DOGV
:   4203

Data del DOGV
:   05-03-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1713


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Edicte de la Junta Arbitral de Transports de València, sobre la notificació de laude a l'empresa Grupo Dufal Internacional, SL. [2002/X1713]
  
El senyor Ramón Escrig Moreno, president de la Junta Arbitral de Transports de València, d'acord amb el que disposen els articles 58 i 59 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, fa saber al Grupo Dufal Internacional, SL, de Torrent (València), que s'ha dictat laude en l'expedient més amunt referenciat com a conseqüència del procediment seguit en aquest i que no ha pogut ser comunicat per absència, parador desconegut, caducat o refusat.
  
El text del laude és el següent:
  
?Tribunal:
  
President: senyor Ramón Escrig Moreno.
  
Vocals: senyor José Mª Aparisi Torres; suplent, senyor Francisco Jesús López Llorens.
  
Vocal secretària: senyora Gumersinda Sánchez Ruíz.
  
Parts: reclamant: Ttes. Alfonso Zamorano, SL, Transportes Guipuzcoana, representada pel senyor Luis A. Serrano Pérez.
  
Reclamat: Grupo Dufal Internacional, SL. No hi compareix.
  
València, 12 de juny de 2001, a les 17 hores, es constitueix la Junta Arbitral de Transports pels membres expressats al marge i amb l'assistència de la part reclamant per a resoldre l'expedient V-13/2001, i es realitza la vista oral respecte de la següent reclamació: impagat de ports.
  
Iniciada la vista oral el president comprova la identitat de la part reclamant, i la qualitat amb què intervé, i comprova a més la correcta notificació de la reclamació i la citació a la vista de la part demandada.
  
Seguidament se li concedeix la paraula al reclamant el qual es ratifica en el que exposa en la reclamació, i la deixa basada en els següents
  
Antecedents de fet
  
Primer. Com a conseqüència de les relacions comercials entre les parts, durant el mes de novembre de 2000 és van realitzar diversos serveis de transport a càrrec de la demandada, l'import dels quals és de 2.368,25 euros (394.043 pessetes), segons les factures del dit període.
  
Segon. Arribada la data de venciment de les factures corresponents van resultar impagades sense que les gestions realitzades per al seu cobrament hagen donat cap resultat, per la qual cosa se sol·licita d'aquesta junta arbitral que es dicte laude en què es reconega el dret al cobrament de la quantitat reclamada.
  
Són d'aplicació els següents
  
Fonaments jurídics
  
I. La competència territorial de la Junta ve determinada en l'article 7.2 del Reglament de la LOTT (RD 1211/90), i la submissió a aquesta queda establida en l'article 162 de la Llei 13/96, de 30 de desembre, de Mesures Fiscals, Administratives i d'Ordre Social, que modifica la Llei 16/87, de 30 de juliol d'Ordenació dels Transports Terrestres que diu: ?es presumirà que hi ha el referit acord de sotmetiment a l'arbitratge de les Juntes sempre que la quantia de la controvèrsia no excedisca de 3.005,06 euros (500.000 pessetes) i cap de les parts intervinents en el contracte haguera manifestat expressament a l'altra la seua voluntat en contra abans del moment en què s'inicie o hauria haver-se iniciat la realització del servei o activitat contractat.-
  
Consten en l'expedient els certificats de justificant de recepció entregat pel servei de correus a la demandada, i la notificació de la data i l'hora de la realització de la vista oral, sense que hi haja hagut manifestació en contra.
  
II. A través de les declaracions efectuades pel reclamant en l'acte de la vista ha quedat acreditada la realització dels transports a càrrec de la reclamada, sense que existisca cap objecció sobre el seu compliment, segons es desprén de la documentació presentada amb la demanda i en l'acte de la vista oral. La qual cosa es dedueix dels fets davant la falta de compareixença de la reclamada.
  
Per tot això, valorades les declaracions manifestades en la vista i la resta de documents que consten en l'expedient, després de les oportunes consideracions, la Junta per Unanimitat dels seus membres, dicta el laude següent:
  
Estimar la demanda interposada per Transportes Alfonso Zamorano, SL, Transportes Guipuzcoana, contra Grupo Dufal Internacional, SL, per haver quedat acreditat durant la vista l'execució dels transports i reconegut el seu dret al cobrament de la quantitat reclamada de 2.368,25 euros (394.043 pessetes). Per tant, Grupo Dufal Internacional, SL, haurà d'abonar a Transportes Alfonso Zamorano, SL-Transportes Guipuzcoana la quantitat de 2.368,25 euros (394.043 pessetes)
  
Aquest laude serà executiu si dins del termini de deu dies, comptadors a partir de l'endemà de la recepció d'aquest, no és complit per la mercantil reclamada.
  
Contra aquesta decisió, únicament es pot posar recurs d'anul·lació davant de l'Audiència Provincial, que haurà de presentar-se dins dels deu dies següents al de la notificació del laude, o d'aclariment, dins dels cinc dies següents al de la notificació d'aquest.
  
Contra el laude arbitral ferm només es pot posar recurs de revisió, de conformitat amb el que estableix la legislació processal per a les sentències processals fermes.
  
I perquè així conste, firmen el present laude els membres del Tribunal expressats al marge, al lloc i en la data indicats?.
  
Els dits terminis de recursos continguts en el laude transcrit seran computables a partir de l'endemà de la publicació d'aquest edicte en el DOGV.